Autoput
Autoput predstavlja najvišu saobraćajnu klasu puteva. To je put namijenjen isključivo brzom motornom saobraćaju koji se obavlja po fizički razdvojenim jednosmjernim kolovozima, sa najmanje dvije saobraćajne trake za svaki smjer vožnje uz obavezno postojanje zaustavne trake. Na njima vlada režim neprekinutih tokova. Ovaj režim, sa visokim stepenom bezbjednosti, udobnosti i brzine, ostvaruje se komfornim projektnim i konstruktivnim rješenjima, uz obaveznu primjenu denivelisanih ukrštaja. U nekim zemljama je ograničenje brzine na autoputevima 120 km/h. U Hrvatskoj, Bosni i Hercegovini i Srbiji je to 130 km/h. Većina država EU ima ograničenje na maksimalno 130 km/h, a izuzetak su pojedine dionice koje su van naseljenih mjesta i na njima se brzina ne ograničava, uglavnom u Njemačkoj.